Volám sa **Katarína Grúberová**, mám 47 rokov a som mamou 3 detí - Dominiky 18 rokov, Patrície 15 rokov a Damiána 12 rokov. Pracovala som v zdravotníctve na Kramároch NÚDCH a momentálne v detskej ambulancii v Bratislave (v súčasnosti na PN). Milujem deti a prácu s nimi, v minulosti som poctivo navštevovala všetky preventívne prehliadky, bola som darcom krvi so zlatou plaketou a rada by som sa ešte vrátila do práce a naďalej pomáhala a rozveseľovala malých i veľkých klientov.

Doteraz sme s manželom a deťmi žili bežný život, čo však zmenil september 2023. Náhodne mnou zistený nález na prsníku pohmatom a bolesťou som sa stala akútnou pacientkou s onkologickým ochorením na rakovinu prsníka, ktorá už bola s pozitívnym nálezom na uzlinách. Bola zahájená chemoterapia, avšak medzičasom som absolvovala aj gamagrafiu kostí, kde sa potvrdili metastázy na mnohých kostiach počnúc lebkou, cez chrbticu, rebrá, po panvu,... A teda moje ochorenie bolo preklasifikované na IV. štádium. Týmto nálezom sa mení aj druh chemoterapie s návrhom na imunoterapiu, ktorú si pacient prepláca sám **každé 3 týždne 5000 eur liekom Keytruda**, prípadne po schválení poisťovňou, čo býva vo výnimočných prípadoch. V tomto prípade potrebujem, čo najrýchlejšie začať liečbu, ide mi o čas, aby sme aspoň dokázali zastaviť ochorenie.

Nie je v našich možnostiach si túto liečbu financovať sami a preto vopred ďakujem za pomoc. Touto cestou prosím všetkých ľudí, ktorí môžu pomôcť akýmkoľvek finančným darom na môj transparetný účet, aby sa moja liečba mohla začať čo najskôr.

V E Ľ K É Ď A K U J E M